**Ministru kabineta noteikumu projekta “Grozījumi Ministru kabineta 2014. gada 26. maija noteikumu Nr. 265 “Jaunatnes konsultatīvās padomes nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas iniciatīva, kā arī ņemot vērā Jaunatnes likuma 4.panta trešajā daļā ietverto pilnvarojumu Ministru kabinetam apstiprināt Jaunatnes konsultatīvās padomes nolikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2014. gada 26. maija noteikumu Nr.265 “Jaunatnes konsultatīvās padomes nolikums”” (turpmāk -noteikumu projekts) ir izstrādāts ar mērķi uzlabot Jaunatnes konsultatīvās padomes (turpmāk – padome) darbu un lēmumu pieņemšanu, nodrošinot lielāku un aktīvāku jauniešu un pašvaldību interešu pārstāvošo organizāciju līdzdalību lēmumu pieņemšanas procesā jaunatnes politikas izstrādes un īstenošanas ietvaros, kā arī iesaistot šajā procesā arī uzņēmējus pārstāvošo organizāciju – biedrību „Latvijas Darba devēju konfederācija” un Tiesībsarga biroja pārstāvi jauniešu tiesību aizsardzības nodrošināšanai.Iepriekšējā darbības laikā padome ir saskārusies ar tādām problēmām kā zema dalībnieku aktivitāte un ieinteresētība. Neskatoties uz to, ka padomē regulāri tika izskatīti jautājumi par paveikto vai plānotajām aktivitātēm jaunatnes jomā, tajā skaitā arī izmaiņām normatīvajā regulējumā, kas skar jaunatnes politiku, faktiskā jaunatnes organizāciju līdzdalība ir bijusi neliela. Īpaši pasīvas šajā jautājumā ir bijušas tās jaunatnes organizācijas, kur dalībnieku skaits nepārsniedz 200 biedru. 2019. gada decembrī ministrija izsludināja konkursu uz dalību padomes sastāvā, aicinot konkursā piedalīties tās biedrības, kas ir ierakstītas jaunatnes organizāciju sarakstā. No 39 uz to laiku jaunatnes organizāciju sarakstā ierakstītajām biedrībām konkursam pieteicās tikai 4 jaunatnes organizācijas, kur biedru skaits nav mazāks par 200 biedriem, savukārt jaunatnes organizācijas, kuru kopējais biedru skaits nepārsniedz 200 biedrus, savu vēlmi piedalīties atlases konkursā un līdz ar to arī padomes darbībā nebija izteikušas.Izvērtējot līdzšinējo jaunatnes organizāciju aktivitāti, kā arī darbā ar jaunatni iesaistīto personu viedokli, ministrija ir izstrādājusi priekšlikumu padomes sastāvā iekļaut arī tādu organizāciju pārstāvjus, kuras nav ierakstītas jaunatnes organizāciju sarakstā, bet to darbība ir vērsta uz darbu ar jaunatni. Vienlaicīgi no nolikuma tiek svītrota līdzšinējā prasība nodrošināt padomes sastāvā astoņu tādu jaunatnes organizāciju, kas iekļautas jaunatnes organizāciju sarakstā un kuru kopējais biedru skaits ir mazāks par 200, pārstāvju dalību. Tajā pašā laikā ir jāatzīmē, ka šādu organizāciju dalība arī turpmāk var tikt nodrošināta, tām konkurējot ar organizācijām, kuras nav ierakstītas jaunatnes organizāciju sarakstā, jo nevar izpildīt visus Jaunatnes likuma 6. panta pirmajā daļā noteikto kritērijus. Tādā veidā ministrija mazina risku padomes sastāvā iekļaut organizācijas, kurām ir zems motivācijas līmenis veicināt saskaņotas jaunatnes politikas izstrādi un īstenošanu.Noteikumu projekts paredz precizēt padomes sastāvu, ietverot padomes sastāvā biedrības „Latvijas Darba devēju konfederācija”, biedrības “Latvijas Jaunatnes padome”, biedrības “Latvijas Studentu apvienība”, biedrības „Reģionālo attīstības centru apvienība”, biedrības „Latvijas Lielo pilsētu asociācija”, Tiesībsarga biroja pārstāvjus, kā arī piecus tādu biedrību vai nodibinājumu, kuru mērķa grupa ir jaunieši un kuri ir aktīvi darbā ar jaunatni, izņemot reliģiskās organizācijas un politisko partiju jaunatnes nodaļas, pārstāvjus. Noteikumu projekts nosaka padomes locekļu pilnvaru termiņu - divi gadi pēc padomes personālsastāva apstiprināšanas, kā arī precizē padomes lēmumu pieņemšanas kārtību un tās mērķi, norādot, ka padomes mērķis ir veicināt saskaņotas jaunatnes politikas izstrādi un īstenošanu dažādos pārvaldes līmeņos (pašvaldības, nacionāla un Eiropas Savienības līmenī), kā arī veicināt jauniešu līdzdalību lēmumu pieņemšanā un sabiedriskajā dzīvē.Noteikumu projekts precizē un papildina padomes uzdevumus, palielinot padomes nozīmi jaunatnes politikas veidošanā un īstenošanā, kā arī jauniešu līdzdalības veicināšanā.Noteikumu projekts paredz iespējas ieinteresētajām personām iesniegt iesniegumus padomei, kurus padomes sekretariāts apkopo un iesniedz padomei izskatīšanai, kā arī tiesības piedalīties padomes sēdēs klātienē, kā arī iespēju robežās attālināti. |
| 3. | Projekta izstrādē iesaistītās institūcijas un publiskas personas kapitālsabiedrības | 2020. gada aprīlī Izglītības un zinātnes ministrija savā un *jaunatneslietas.lv* tīmekļa vietnē un sociālajos tīklos publicēja aicinājumu jauniešiem, nevalstiskajām organizācijām, jaunatnes darbiniekiem, jaunatnes lietu speciālistiem un citām jaunatnes politikas plānošanā un īstenošanā ieinteresētajām pusēmlīdz 31.05.2020. iesniegt priekšlikumus Ministru kabineta 2014. gada 26. maija noteikumu Nr.265 “Jaunatnes konsultatīvās padomes nolikums” pilnveidošanai.Noteikumu projektu izstrādāja Izglītības un zinātnes ministrija sadarbībā ar Jaunatnes starptautisko programmu aģentūru, ņemot vērā arī uz publicēto aicinājumu saņemtos priekšlikumus no biedrības „Latvijas Jaunatnes padome” un Siguldas novada domes pārstāves.  |
| 4. | Cita informācija |  Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz Izglītības un zinātnes ministriju, biedrībām un nodibinājumiem, kuru mērķa grupa ir jaunieši un kuri ir aktīvi darbā ar jaunatni, un jauniešiem.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Ministru kabineta noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Ministru kabineta noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Ministru kabineta noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi veikti pirms noteikumu projekta sagatavošanas, 2020. gada aprīlī Izglītības un zinātnes ministrijas un *jaunatneslietas.lv* tīmekļa vietnēs un sociālajos tīklos publicējot aicinājumu jauniešiem, nevalstiskajām organizācijām, jaunatnes darbiniekiem, jaunatnes lietu speciālistiem un citām jaunatnes politikas plānošanā un īstenošanā ieinteresētajām pusēmlīdz 31.05.2020. iesniegt priekšlikumus Ministru kabineta 2014. gada 26. maija noteikumu Nr.265 “Jaunatnes konsultatīvās padomes nolikums” pilnveidošanai.Sagatavotais noteikumu projekts, kurā izstrādē ņemti vērā arī uz publicēto aicinājumu saņemtie priekšlikumi no biedrības „Latvijas Jaunatnes padome” un Siguldas novada domes pārstāves, publicēts Izglītības un zinātnes ministrijas tīmekļa vietnē sabiedrības viedokļu apzināšanai 10.06.2020. |
| 2. | Sabiedrības līdzdalība projekta izstrādē | Uz Izglītības un zinātnes ministrijas 2020. gada aprīlī publicēto aicinājumu saņemti priekšlikumi no biedrības „Latvijas Jaunatnes padome” un Siguldas novada domes pārstāves.Par Izglītības un zinātnes ministrijas tīmekļa vietnē [www.izm.gov.lv](http://www.izm.gov.lv) 10.06.2020. ievietoto noteikumu projektu sabiedrības saņemti saskaņojumi no Daugavpils pilsētas pašvaldības un Rīgas domes Izglītības, kultūras un sporta departamenta, kā arī priekšlikums precizējumam no Jelgavas pilsētas pašvaldības. |
| 3. | Sabiedrības līdzdalības rezultāti | Noteikumu projekta izstrādes procesā ņemti vērā saņemtie priekšlikumi no biedrības „Latvijas Jaunatnes padome”, Siguldas novada domes pārstāves un Jelgavas pilsētas pašvaldības. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un citas valsts pārvaldes institūcijas, kas iekļautas padomes sastāvā: Kultūras ministrija, Labklājības ministrija, Veselības ministrija, Jaunatnes starptautisko programmu aģentūra, Tiesībsarga birojs, Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekts neietekmēs pārvaldes funkcijas un institucionālo struktūru, netiks veidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti. |
| 3. | Cita informācija | Nav |

Izglītības un zinātnes ministre I. Šuplinska

Vizē:

Valsts sekretāre L. Lejiņa

16.06.2020.

1142

L.Anteina

Laura.Anteina@izm.gov.lv